EkBass/fiwiki-20250220-pages-articles huggingface dataset:
Marc Hynes

thumb|Marc Hynes Donington Parkissa British Touring Car Championshipin osakilpailussa vuonna 2014. Marc Hynes (s. 26. helmikuuta 1978 Guildford) on brittiläinen autourheilija. Hän voitti Britannian Formula 3 -mestaruuden kaudella 1999, jolloin kolmanneksi tuli F1-kuljettaja Jenson Button. Hynes on kilpailut Porsche Supercup -sarjassa vuonna 2007. Nykyään hän antaa ajo- opetusta, jota hän on antanut myös Kimi Räikköselle ja Lewis Hamiltonille. == Formula 3000 -tulokset == Kausi Talli 1 2 3 4 5 6 7 8 9 10 Pisteet Sijoitus 2000 WRT SMR GBR ESP EUR DNQ MON Kesk. FRA Kesk. AUT GER HUN BEL 0 NC 2003 BCN F3000 SMR ESP AUT MON EUR FRA GBR 14 GER HUN ITA 0 28. == Porsche Supercup -tulokset == Kausi Talli 1 2 3 4 5 6 7 8 9 10 11 Pisteet Sijoitus 2007 Team IRWIN SAS BHR 14 BHR Kesk. ESP 18 MON 21 FRA 6 GBR 16 EUR 16 HUN 11 TUR 12 ITA 10 BEL 12 48 11. Luokka:Porsche Supercup -kuljettajat Luokka:Brittiläiset autourheilijat Luokka:Vuonna 1978 syntyneet Luokka:Elävät henkilöt
Anne Knaapi-Lamminen

Anne Kaarina Knaapi (ent. Knaapi-Lamminen o.s. Hakonen, s. 25. heinäkuuta 1960 Pyhäjärvi Ol) on suomalainen kokoomuksen entinen kansanedustaja. Hän asuu Helsingissä. Konkarit äänessä. Karjalainen 16.4.2011. Anne Knaapi toimi kansanedustajana Pohjois-Karjalan läänin vaalipiiristä maaliskuusta 1995 maaliskuuhun 1999. Eduskuntavaaleissa 1995 hän sai 2897 ääntä ja eduskuntavaaleissa 1999, joissa hän putosi eduskunnasta jäätyään ensimmäiselle varasijalle, 2891 ääntä. Hän oli jäsenenä lakivaliokunnassa, suuressa valiokunnassa ja työasiainvaliokunnassa. Suuri valiokunta on toiminut eduskunnan EU-valiokuntana siitä lähtien kun Suomen EU-jäsenyys astui voimaan 1.tammikuuta 1995 Koulutukseltaan Anne Knaapi on valtiotieteiden maisteri ja humanististen tieteiden kandidaatti. Lisäksi hän on suorittanut EMBA- tutkinnon. Vuosina 1984–1987 hän työskenteli sosiaalisihteeri-lastenvalvojana Kuusjoella, 1987–1988 samassa tehtävässä Perttelissä ja 1988–1991 Kiihtelysvaaran sosiaalijohtajana. Vuodesta 1991 vuoteen 1999 hän oli insinööri- ja konsulttitoimisto Knaapi Oy:n toimitusjohtaja. Eduskuntavuosiensa jälkeen Knaapi on työskennellyt Welfare Communicationsin toimialajohtajana 2000–2002, Kiuruveden perusturvajohtajana 2004–2007 ja peruspalvelukuntayhtymä Kallion johtajana 2007–2011 sekä kansallista sosiaali- ja terveysalan avointa innovaatioympäristöä rakentavan Innokylän päällikkönä Suomen Kuntaliitossa 2011–2013. Tällä hetkellä hän on johtaja, varapääsihteerinä Suomen sosiaali ja terveys ry:ssä. == Lähteet == * === Viitteet === Luokka:Kansanedustajat Luokka:Kansallisen Kokoomuksen poliitikot Luokka:Pohjois-Karjalan vaalipiiri Luokka:Vuonna 1960 syntyneet Luokka:Elävät henkilöt
Valdidentro

Valdidentro on kunta Sondrion maakunnassa, Lombardiassa, Italiassa lähellä Sveitsin vastaista rajaa. Kunnan pinta-ala on 227 neliökilometriä ja asukasluku 4 125 (31.12.2015). Valdidentroon kuuluvat Premadion, Pedenosson, Isolaccian, Semogon kylät. Läheisiä paikkakuntia ovat Bormio ja Livigno. Valdidentrossa on kansainväliset mitat täyttävät hiihtoladut ja siellä on järjestetty hiihdon maailmancupin osakilpailuita. == Lähteet == ==Aiheesta muualla== * http://www.valdidentro.it/ * Valdidentron hiihtokeskuksen sivut Luokka:Sondrion maakunnan kunnat
Marcialonga

Marcialonga on Italiassa Trenton maakunnassa vuosittain tammikuun viimeisenä sunnuntaina järjestettävä suuri maastohiihtotapahtuma. Vuonna 2009 kilpailu järjestettiin 36. kerran. Kilpailun reitti on pituudeltaan 70 kilometriä. Se alkaa Moenasta, kulkee alueen kylien lävitse ja päättyy Cavaleseen. Kilpailussa on myös lyhyempi light-sarja, joka päättyy 45 kilometrin kohdalla Predazzoon.Reitti Kilpailu käydään perinteisellä hiihtotavallahttp://www.marcialonga.it . Marcialonga on osa FIS Marathon Cupia. Se kuuluu Worldloppet ja Euroloppet -tapahtumien sarjaan. == Voittajat == === Miehet === Vuosi Voittaja 1971 Ulrico Kostner 1972 Pauli Siitonen 1973 Lars Arne Bölling 1974 Magnar Lundemo 1975 Kilpailu peruttiin. 1976 Tonino Biondini 1977 Jean-Paul Pierrat 1978 Ulrico Kostner 1979 Jorma Kinnunen 1980 Ivan Garanin 1981 Sven-Åke Lundbäck 1982 Dag Atle Bjørkheim 1983 Walter Mayer 1984 Bengt Hassis 1985 Giorgio Vanzetta 1986 Maurilio De Zolt 1987 Anders Blomquist 1988 Albert Walder 1989 Kilpailu peruttiin. 1990 Kilpailu peruttiin. 1991 Maurilio De Zolt 1992 Maurilio De Zolt 1993 Mihail Botvinov 1994 Johann Mühlegg 1995 Hervé Balland 1996 Maurizio Pozzi 1997 Mihail Botvinov 1998 Mihail Botvinov 1999 Johann Mühlegg 2000 Fulvio Valbusa 2001 Juan Jesús Gutiérrez 2002 Juan Jesús Gutiérrez 2003 Jørgen Aukland 2004 Anders Aukland 2005 Stanislav Řezáč 2006 Jørgen Aukland 2007 Jerry Ahrlin 2008 Anders Aukland 2009 Jerry Ahrlin 2010 Oskar Svärd 2011 Jerry Ahrlin 2012 Jørgen Aukland 2013 Jørgen Aukland 2014 Simen Østensen 2015 Tord Asle Gjerdalen 2016 Tord Asle Gjerdalen 2017 Tord Asle Gjerdalen 2018 Ilja Tšernousov 2019 Petter Eliassen 2020 Tore Bjørseth Berdal 2021 Emil Persson 2022 Ermil Vokuev 2023 Emil Persson === Naiset === Vuosi Voittaja 1971 Kilpailua ei järjestetty. 1972 Kilpailua ei järjestetty. 1973 Kilpailua ei järjestetty. 1974 Kilpailua ei järjestetty. 1975 Kilpailua ei järjestetty. 1976 Kilpailua ei järjestetty. 1977 Kilpailua ei järjestetty. 1978 Dominique Robert 1979 Maria Canins 1980 Maria Canins 1981 Maria Canins 1982 Maria Canins 1983 Maria Canins 1984 Maria Canins 1985 Maria Canins 1986 Maria Canins 1987 Maria Canins 1988 Maria Canins 1989 Kilpailu peruttiin. 1990 Kilpailu peruttiin. 1991 Guidina Dal Sasso 1992 Tatiana Bondareva 1993 Tatiana Bondareva 1994 Yelena Kalugina 1995 Eugenia Bitchougova 1996 Guidina Dal Sasso 1997 Guidina Dal Sasso 1998 Guidina Dal Sasso 1999 Guidina Dal Sasso 2000 Svetlana Nageikina 2001 Irina Skladneva 2002 Anna Santer 2003 Lara Peyrot 2004 Gabriella Paruzzi 2005 Cristina Paluselli 2006 Cristina Paluselli 2007 Hilde Gjermundshaug Pedersen 2008 Jenny Hansson 2009 Hilde Gjermundshaug Pedersen 2010 Jenny Hansson 2011 Seraina Boner 2012 Susanne Nyström 2013 Seraina Boner 2014 Yulia Tikhonova 2015 Katerina Smutna 2016 Britta Johansson Norgren 2017 Katerina Smutna 2018 Britta Johansson Norgren 2019 Britta Johansson Norgren 2020 Kari Vikhagen Gjeitnes 2021 Lina Korsgren 2022 Ida Dahl 2023 Magni Smedås == Lähteet == Luokka:Worldloppet Luokka:Italian maastohiihto Luokka:Trenton maakunta Luokka:Cavalese Luokka:Predazzo
Dihiilimonoksidi

Dihiilimonoksidi (C2O) on erittäin reaktiivinen hiilen ja hapen muodostama molekyyli. Aine on radikaali, koska happeen sitoutumattomalla hiiliatomilla on vapaa elektronipari. Dihiilimonoksidia muodostuu, kun hiilisuboksidia säteilytetään. Samalla syntyy myös hiilimonoksidia. Dihiilimonoksidiradikaali voi hajota hiileksi ja hiilimonoksidiksi. :C3O2 → CO + C2O :C2O → C + CO Dihiilimonoksidia on tavattu useiden muiden maapallolla harvinaisten yhdisteiden lisäksi tähtienvälisestä avaruudesta, ja se on osa tähtienvälistä ainetta. == Lähteet == Luokka:Oksidit
Operaatio Tungsten

Operaatio Tungsten oli toisen maailmansodan sotilasoperaatio maaliskuussa 1944 saksalaisen taistelulaiva Tirpitzin tuhoamiseksi Norjassa. Tirpitzin korjaukset olivat valmistumassa 1944 ja Amiraliteetti päätti toteuttaa iskun taistelulaivan Venäjän saattueille aiheuttaman uhan poistamiseksi. __NOTOC__ ==Osastojen kokoaminen== Hyökkäysosastoon jaettiin kahteen osaan. Ensimmäinen osastoon koottiin taistelulaivat HMS Duke of York ja HMS Anson, lentotukialus HMS Victorious, risteilijä HMS Belfast. Osaston suojana oli kaksi hävittäjäryhmää, joista ensimmäisessä olivat HMS Onslaught, HMS Javelin, ORP Piorun, HMCS Sioux, HMCS Algonquin ja toisessa (liittyi mukaan Fär-saarilta) HMS Milne, HMS Meteor, HMS Matchless, HMS Marne, HMS Ursa ja HMS Undaunted. HMS Victoriousilla oli kannellaan 827 ja 829 laivueet (NAS) (Fairey Barracuda) sekä 1834 ja 1836 NAS (F4U Corsair). Toiseen osastoon liitettiin lentotukialus HMS Furious, saattuetukialukset HMS Emperor, HMS Pursuer, HMS Searcher ja HMS Fencer, kevyet risteilijät HMS Bellona, HMS Royalist, HMS Sheffield, HMS Jamaica. Tämän osaston suojana olivat hävittäjät HMS Virago, HMS Verulam, HMS Vigilant, HMS Swift ja HMS Wakeful. Osastoon oli liitetty kaksi säiliöalusta Blue Ranger ja Brown Ranger. Lentokoneita oli tällä ryhmällä seuraavasti: *HMS Furious 830 ja 831 NAS (Fairey Barracuda), 801 ja 880 NAS (Supermarine Seafire), 1840 NAS (Hellcat) *HMS Searcher 882 ja 898 NAS (20 F4F Wildcat) *HMS Pursuer 881 ja 896 NAS (20 F4F Wildcat) *HMS Emperor 800 ja 804 NAS (10 F6F Hellcat) *HMS Fencer (F4F Wildcat) Tukialuksista kumpikin kuljetti 21 Fairey Barracudaa ja kumpaakin Barracuda osastoa oli suojaamassa 40 hävittäjää.Polmar s. 345–346 ==Hyökkäys== Tukialuksilta nousi ilmaan 3. maaliskuuta kello 04.15 alkaen hyökkäysosasto. Ensimmäinen pommein varustettu Barracuda-osasto sai suojakseen 20 F6F Hellcat ja 20 F4F Wildcat hävittäjää. Noin tuntia myöhemmin toinen Barracuda osasto nousi ilmaan. Osastoa suojasi 21 F4U Corsair ja 20 F4F Wildcat hävittäjää. Jälkimmäisestä osastosta yksi kone ei startannut ja toinen putosi mereen heti nousun jälkeen. Lentokoneilla oli 120 kilometriä kohteeseen. Ensimmäiset hyökkääjät yllättivät kello 05.29 saksalaiset. Alueella ei ollut torjuntahävittäjiä eikä ilmatorjuntaa. Hyökkäyksissä Tirpitziin osui 14 pommia ja yksi viereen osunut aiheutti vaurioita. Yksikään pommeista ei kuitenkaan läpäissyt kantta. Pommit kuitenkin tuhosivat pahoin kannen rakenteita ja tappoivat 122 miehistönjäsentä ja haavoittivat yli 300. ==Seuraukset== Tirpitzin saamien vaurioiden korjaaminen vei kolme kuukautta. Hyökkääjistä putosi kaksi pommikoneista ja yksi hävittäjä lähdössä pudonneen lisäksi. ==Lähteet== * * * * * === Viitteet === Tungsten Luokka:Yhdistyneen kuningaskunnan taistelut Luokka:Vuoden 1944 sotahistoria
Tuire

Tuire on suomalainen naisen etunimi. Nimeä on arveltu lyhentymäksi Kalevalan 35. runossa mainitusta Tuiretuisesta. Vuoden 2019 loppuun menneessä nimi oli Digi- ja väestötietoviraston tietojen mukaan annettu hieman yli 2 200 henkilölle, joita yli puolet on 1940- ja 1950-luvuilla syntyneitä. Tuiren nimipäivä on 25. helmikuuta. Ennen vuotta 2000 se oli kuitenkin karkausvuosina 26. helmikuuta. == Tunnettuja Tuire-nimisiä == * Tuire Kaimio (s. 1973), eläinnäyttelijöiden kouluttaja * Tuire Kauttio (s. 1977), koripalloilija * Tuire Malmstedt (s. 1974), kirjailija, kieltenopettaja ja kääntäjä * Tuire Orri (1918–2007), näyttelijä ja laulaja * Tuire Salenius (s. 1950), näyttelijä * Tuire Santamäki-Vuori (s. 1952), kauppatieteiden tohtori, ammattiyhdistysjohtaja == Kuvitteellisia Tuireja == * Tuire (True), animaatiosarjassa Tuire ja Sateenkaarimaa ==Lähteet== Luokka:Etunimet
Westling

Westling on Ruotsissa ja Suomessa esiintyvä sukunimi. Tunnettuja Westlingejä: * Daniel Westling, Prinssi Daniel (s. 1973), Länsi-Götanmaan herttua, Ruotsin kruununprinsessa Victorian aviomies * Georg Westling (1879–1930), suomalainen kilpapurjehtija ja olympiamitalisti * Viola Westling (s. 1999), suomalainen juoksija * Wolmar Westling (1845–1881), suomalainen arkkitehti
Lumisten metsien mies

Lumisten metsien mies on vuonna 1928 valmistunut suomalainen mykkäelokuva, jonka on ohjannut Uuno Eskola. Elokuva perustuu Eskolan novelliin Raitojan Jussi vuodelta 1926 ja sen ensi-ilta oli Tampereella 10. toukokuuta 1928, mutta Helsingissä vasta 5. elokuuta 1929 Kaleva-teatterissa. Tampereen lähistössä kuvatussa hiihtourheiluaiheisessa elokuvassa oli mukana seitsemän Tampereen Teatterin näyttelijää. Pääosa oli teatterin ulkopuolisella taidemaalari Viljo Hurmeella. Elokuvan sisäkuvaukset tehtiin Eskolan ateljeessa Tampereen Ojakadulla. Huonosti menestynyt elokuva vei Eskolan yhtiön Aquilan konkurssiin. Elokuva tuhoutui Adams Filmin tulipalossa 1959, ja siitä on säilynyt vain noin kahden minuutin verran otoksia. == Näyttelijät == * Viljo Hurme - Jussi Raitoja * Toivo Ellenberg - Raitoja, Jussin isä * Simo Kaario - Kartanonomistaja Maurila * Anni Hämäläinen - Raija Maurila * Einar Rinne - Reima, urheiluvalmentaja * Leo Lähteenmäki - Eräs nuorukainen * Aune Eskola - Tanssijatar * Meri Koskinen - Tanssijatar * Kaisu Voutilainen == Muut tekijät == * Uuno Eskola - käsikirjoitus, lavastus, tuottaja * Arvo Tamminen - kuvaus * Petter Bäckström - leikkaus == Lähteet == Luokka:Suomalaiset mustavalkoelokuvat Luokka:Vuoden 1928 suomalaiset elokuvat Luokka:Suomalaiset mykkäelokuvat Luokka:Novelleihin perustuvat elokuvat Luokka:Suomalaiset kadonneet elokuvat
Miekan terällä

Miekan terällä (myös nimellä Miekan terällä v. 1918) on vuonna 1928 valmistunut suomalainen mykkäelokuva, jonka on ohjannut Kalle Kaarna. Elokuvan ensi-ilta oli 25. marraskuuta 1928 Arkadia-, Edison- ja Bio-Bio-teattereissa Helsingissä. Romanttinen seikkailuelokuva sijoittuu Suomen sisällissodan aikoihin. Taiteilija Halli rakastuu Varpu Tanhuaan, jota myös rikas rusthollari Ristiniemi kosiskelee. Velvollisuudentuntoisena Halli lähtee Saksaan oppimaan sotataitoja Suomen eduksi. Kun hän palaa jääkärinä kotiin, tilanne hänen kotikylässään kärjistyy. Elokuva tuhoutui Adams Filmin tulipalossa 1959, muuta siitä on säilynyt jonkin verran irrallisia otoksia. == Näyttelijät == * Hannes Närhi - Punapäällikkö Kröönperi * Eero Leväluoma - Rusthollari Ristiniemi * Joel Rinne - Taiteilija Halli * Elsa Turakainen - Marja Tanhua * Martta Seppälä - Varpu Tanhua * Aarno Henriksson - Tanhuan isäntä * Anni Aitto - Kröönperin vaimo * Nisse Karlsson - Antti-renki * Elsa Närhi - Tilda, Tanhuan palvelijatar == Muut tekijät == * Kalle Kaarna - käsikirjoitus, lavastus, leikkaus, tuottaja * Oscar Lindelöf - kuvaus * Martti Similä - musiikki ==Lähteet== Luokka:Suomalaiset mustavalkoelokuvat Luokka:Vuoden 1928 suomalaiset elokuvat Luokka:Suomalaiset mykkäelokuvat Luokka:Suomalaiset seikkailuelokuvat Luokka:Kalle Kaarnan ohjaamat elokuvat Luokka:Suomalaiset kadonneet elokuvat
Starožilyt

Starožilyt () ovat 1500–1600-luvuilla Itä-Siperiaan asettuneiden venäläissiirtolaisten jälkeläisiä. Ennen Neuvostoliiton syntyä monet heistä kuuluivat vanhauskoisiin. == Lähteet == * Wixman. Peoples of the USSR, s. 180 Luokka:Siperian etniset ryhmät
Semeikit

Semeikit ovat Starozhilyihin kuuluva ryhmä, joka elää Burjatiassa. Kaikki Burjatian venäläiset eivät kuulu tähän ryhmään, vaan ainoastaan ne joiden esivanhemmat tulivat Siperiaan 1500–1600 -luvuilla. == Lähteet == * Wixman. The Peoples of the USSR, s. 180 Luokka:Siperian etniset ryhmät
Korkein voitto

Korkein voitto on vuonna 1929 valmistunut suomalainen mykkäelokuva, jonka on ohjannut Carl von Haartman. Elokuvan ensi-ilta oli 2. syyskuuta 1929 Kino- Palatsi-teatterissa Helsingissä. == Elokuvan juoni == Vakoiluaiheisen elokuvan alussa paroni Henrik von Hagen (Carl von Haartman) herää railakkaan juhlimisen jälkeen krapulaisena ja rahansa tuhlanneena. Saavuttuaan aamugrogille ravintolaan hän lukee sanomalehdestä voittaneensa arpajaisissa suuren rahasumman. Samassa lehdessä on myös ilmoitus venäläisen tanssijattaren Vera Vasiljevnan (Kerstin Nylander) vierailusta Suomessa. Paroni päättää tutustua naiseen ja onnistuukin tapaamaan hänet. Heidän välilleen syttyy romanssi ja paroni käy Veran kanssa hylkeenpyyntiretkellä Mäkiluodossa ja myös Suomenlinnassa. Retken aikana Vera piirtää ahkerasti ja on epäilyttävän kiinnostunut Suomenlinnan sotilaallisista laitteista ja tykkien kantomatkasta. Tässä vaiheessa paronille selviää, että Vera onkin venäläisten vakooja, jonka työnantajana toimii Aku Korhosen esittämä juutalainen. Elokuvan loppukohtauksessa Katajanokan vankilasta vapautuvaa Veraa on vastassa paroni von Hagen. He syleilevät ja Vera lausuu Rakkaani, nyt olemme me molemmat saaneet korkeimman voiton. == Näyttelijät == * Carl von Haartman - Paroni Henrik von Hagen * Kerstin Nylander - Madame Vera Vasiljevna * Aku Korhonen - Juutalainen vakooja * Erik Fröling - Konsuli * Ellen Sylvin - Karin Huhta * Eero Kilpi - Lääkäri * Reino Volanen - Vuokraisäntä * Kaisu Leppänen - Huonepalvelija * kreivi Armfelt - väkeä Kämpissä * rouva Huber - väkeä Kämpissä * Anita Lagerspets - väkeä Kämpissä * Nanny Westerlund - väkeä Kämpissä * herra Baumgarten - Kämpin hovimestari * Ernst Lampén - Herra Kämpissä * Frans Ekebom - Pirssiauton kuljettaja * Kaj Kivijärvi == Muut tekijät == * Carl von Haartman - käsikirjoitus, leikkaus * Erkki Karu - tuottaja * Eino Kari - kuvaus, leikkaus * Carl Fager - lavastus * Armas Fredman - studiopäällikkö, lavastusapulainen, kuvausapulainen * Hannes Kuokkanen - naamiointi * Kullervo Kari - kuvausapulainen * Kalle Havas - valokuvat * Kosti Lehtinen - valokuvat * Eva Luttinen - studion emäntä == Lähteet == * Jukka Kangasjärvi: Carl von Haartman - 20-luvun Järvi-Laturi? == Aiheesta muualla == *Mykkäelokuvasivusto Luokka:Suomalaiset mustavalkoelokuvat Luokka:Vuoden 1929 suomalaiset elokuvat Luokka:Suomalaiset mykkäelokuvat Luokka:Carl von Haartmanin ohjaamat elokuvat
Venäjän assyrialaiset

Venäjän assyrialaiset ovat assyrialaisryhmä, jotka assyrialaisten diasporan myötä asuvat nykyisen Venäjän alueella. Vuoden 2002 väestönlaskennan mukaan heitä oli 13 694 henkeä. Eniten assyrialaisia asui Pohjois-Kaukasiassa sijaitsevissa Krasnodarin (3 764 henkeä) ja Stavropolin (872) aluepiireissä sekä Etelä-Venäjällä Rostovin alueella (2 040). Merkittävä määrä heitä oli myös Moskovan seudulla, jossa heitä asui Moskovan kaupungissa 2 737 ja sitä ympäröivällä Moskovan alueella 379. Pietarissa assyrialaisia oli 487. == Lähteet == Luokka:Euroopan Venäjän etniset ryhmät
Meidän poikamme

Meidän poikamme on vuonna 1929 valmistunut suomalainen mykkäelokuva, jonka on ohjannut Erkki Karu. Elokuvan ensi-ilta oli 18. helmikuuta 1929 Kino-Palatsi- teatterissa Helsingissä.Meidän poikamme (1929)Viitattu 28.7.2024 Meidän poikamme on puolidokumentaarinen kuvaus kahdesta maalaispojasta, jotka lähtevät suorittamaan asevelvollisuuttaan Suomen armeijaan. Köyhän torpan Matti-poikaa esittää Axel Slangus ja rikkaan maatalon Pekka-poikaa Helge Ranin.Elokuva-arvio: Meidän poikamme on harmillisen laahaava armeijafilmi vuodelta 1929Seura Viitattu 28.7.2024 Elokuvan ulkokuvauksia tehtiin sotilasalueilla Korialla, Parolassa, Santahaminassa, Suomenlinnassa ja Utissa. Elokuvaan sisältyi myös jakso Helsingin Senaatintorilla 16. toukokuuta 1928 pidetystä sisällissodan päättymisen kymmenvuotisparaatista. Samaan aihepiiriin liittyen Erkki Karu teki myöhemmin elokuvat Meidän poikamme merellä (1933) ja Meidän poikamme ilmassa – me maassa (1934). == Näyttelijät == * Axel Slangus – Matti Korpi * Helge Ranin – Pekka Peltola * Birgit Sergelius – Kerttu Koskinen * Waldemar Wohlström – Matin isä * Olga Leino – Matin äiti * Uuno Montonen – Juho Peltola * Margit Tirkkonen – Katri Peltola, Pekan pikkusisar * neiti Paavola – Pekan lemmitty * Reino Volanen – Oikarilan Otto * Otto Kotilainen – Oton isä, Oikarilan isäntä * Kaarlo Saarnio – Kauppa-Kalle * Uuno Laakso – Santtu * Ossi Korhonen – Kapteeni Torkko * Aili Kari – Nainen kansanjuhlissa == Muut tekijät == * Wilho Ilmari – apulaisohjaaja * Erkki Karu – käsikirjoitus, leikkaus, tuottaja * Eino Kari – kuvaus * Frans Ekebom – kuvaus * Carl Fager – lavastus * Armas Fredman – studiopäällikkö, kuvausapulainen * Hannes Kuokkanen – naamiointi * Lauri Näre – musiikki * Emil Kauppi – musiikki * Kullervo Kari – kuvausapulainen * Kalle Havas – valokuvat * Kosti Lehtinen – valokuvat * Eva Luttinen – studion emäntä ==Lähteet== == Aiheesta muualla == * Mykkäelokuvasivusto: Meidän poikamme Luokka:Vuoden 1929 suomalaiset elokuvat Luokka:Suomalaiset mykkäelokuvat Luokka:Suomalaiset mustavalkoelokuvat Luokka:Erkki Karun ohjaamat elokuvat
Mustalaishurmaaja

Mustalaishurmaaja on vuonna 1929 valmistunut suomalainen mykkäelokuva, jonka on ohjannut Valentin Vaala. Elokuvan ensi-ilta oli 4. marraskuuta 1929 Kaleva-, Olympia- ja Scala-teattereissa Helsingissä. Elokuvassa romanileirin johtajana toimiva Manjardolla (Theodor Tugai) on kaksi ihailijaa Akris (Hanna Taini) ja Glafira (Alli Riks). Manjardo on kuitenkin sopinut jo avioliitosta Esmeraldan (Meri Hackzell) kanssa, vaikka Esmeralda ei olekaan kiinnostunut Manjardosta. Naimisiinmenon jälkeen Esmeralda karkaa pian Manjardon luota rakastajanasa Ferin (Bruno Laurén) kanssa. Elokuva kuvattiin Helsingin lähiympäristössä ja siinä esiintyi monia Helsingin seudulla asuneita romaneja. == Näyttelijät == * Theodor Tugai - Manjardo * Hanna Taini - Akris * Meri Hackzell - Esmeralda * Alli Riks - Glafira * Bruno Laurén - Feri * Waldemar Wohlin - Iska * Vladimir Sajkovic * Tekla Nyman - Mustalaistyttö * Hemmi Hagert * Manta Nyman == Muut tekijät == * Theodor Tugai - käsikirjoitus, leikkaus, lavastus, puvustus * Valentin Vaala - käsikirjoitus, leikkaus, lavastus, puvustus * Heikki Aho - kuvaus * Björn Soldan - kuvaus, valokuvat * Armas Willamo - tuottaja * Hannes Kuokkanen - peruukit * Heinrich Iffland - valokuvat == Lähteet == * Mykkäelokuvasivusto: Mustalaishurmaaja Luokka:Suomalaiset mustavalkoelokuvat Luokka:Vuoden 1929 suomalaiset elokuvat Luokka:Suomalaiset mykkäelokuvat Luokka:Valentin Vaalan ohjaamat elokuvat
Hilary Shepard

Hilary Shepard (s. 1961 New York, New York) on yhdysvaltalainen näyttelijä ja muusikko, joka tunnetaan elokuvista Peacemaker ja Power Rangers turbovaihteella. Hän toimi näyttelemisen ohella laulajana ja basson soittajana 1980-luvun lopulla tyttöyhtyeessä American Girls. ==Filmografia== *Keittoa yhdelle (1982) *Kesärakkautta (1982) *Private Club (1985) *Radioaktiivisia unia (1985) *Kovat kaverit (1986) *Perhe on paras (1988) *Herra Joulukinkku (1988) *Beverly Hillsin bimbopartio (1989) *Tyttökullat (1989) *Jättiläisnaisen hyökkäys (1993) *Power Rangers turbovaihteella (1997) *Power Rangers Turbo (1997) *Diagnoosi: Murha (1999) *Yli synkän virran (2002) *40 v. ja neitsyt (2005) ==Lähteet== Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset basistit Luokka:Vuonna 1961 syntyneet Luokka:Elävät henkilöt
Adam Lamberg

Adam Matthew Lamberg (s. 14. syyskuuta 1984 New York) on yhdysvaltalainen näyttelijä. Hän on ehkä parhaiten tunnettu David "Gordo" Gordonin roolista Disney Channelin televisiosarjassa Lizzie McGuire (2001–2004). Lamberg näytteli Lizzie McGuire -sarjassa yhtä Lizzien (Hilary Duff) parasta ystävää David "Gordo" Gordonia. Gordo on ihastunut Lizzieen ja antaa tälle usein hyviä neuvoja. Lamberg esiintyi vuonna 2003 elokuvassa Lizzie McGuire: Popstar. Lisäksi hän on esiintynyt mm. elokuvissa When Do We Eat? (2006) ja Beautiful Loser (2008). ==Aiheesta muualla== Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Mustat silmät (vuoden 1929 elokuva)

Mustat silmät on vuonna 1929 valmistunut suomalainen mykkäelokuva, jonka on ohjannut Valentin Vaala. Elokuvan ensi-ilta oli 29. huhtikuuta 1929 Pallas- teatterissa Helsingissä. Elokuva sai melko hyvän vastaanoton, mutta ei ollut mikään yleisömenestys. Valentin Vaala teki elokuvan aiheesta samana vuonna uuden version nimellä Mustalaishurmaaja. Hän oli tyytymätön Mustat silmät -elokuvaansa ja tuhosi elokuvan ainoan negatiivin heittämällä sen mereen. Mustista silmistä on jäljellä ainoastaan katkelmia. == Näyttelijät == * Theodor Tugai - Mustalaispäällikkö Eb-Anzio * Regina Ekroth - Elviira, kartanontytär * Valentin Vaala - Seppä Ra-Dorek * Thora Steen - Filia, sepän sisar * Kalle Hagert * Olga Liin * Lucia Nifontova * Vladimir Sajkovic * Sirkka Savolainen * Elisabeth Vahros == Muut tekijät == * Theodor Tugai - käsikirjoitus * Valentin Vaala - käsikirjoitus, leikkaus, lavastus, puvustus, naamiointi * Oscar Lindelöf - kuvaus, leikkaus * Petter Bäckström - B-kuvaaja * Karl Johansson - B-kuvaaja, valokuvat * Armas Willamo - tuottaja * Hannes Kuokkanen - peruukit == Lähteet == Luokka:Suomalaiset mustavalkoelokuvat Luokka:Vuoden 1929 suomalaiset elokuvat Luokka:Suomalaiset mykkäelokuvat Luokka:Valentin Vaalan ohjaamat elokuvat Luokka:Suomalaiset kadonneet elokuvat
Työn sankarilaulu

Työn sankarilaulu on vuonna 1929 valmistunut suomalainen mykkäelokuva, jonka on ohjannut Kalle Kaarna. Elokuvan ensi-ilta oli 29. syyskuuta 1929 Arkadia-, Bio-Bio-, Edison- ja Astra-teattereissa Helsingissä. Elokuvaa kuvattiin Perniössä, Inarissa ja Oulussa keväällä ja kesällä 1929. Elokuvan sisäkuvaukset tehtiin kesällä 1929 Råsundan Filmstaden elokuvakaupungissa Ruotsissa koska Suomesta ei löytynyt sopivia studiotiloja.Uusi suomalainen elokuva valmistumassa. Filmi Oy. Kotkan elokuvausta seuraamassa Råsundan elokuvakaupungissa Ruotsissa, Helsingin Sanomat, 15.06.1929, nro 159, s. 9, Kansalliskirjaston digitaaliset aineistot. Viitattu 15.06.2024 Koskikohtaus kuvattiin Oulun Merikoskessa. Elokuva tuhoutui Adams Filmin tulipalossa 1959. == Elokuvan juoni == Elokuva on tehdasseudulle ja Lapin erämaihin sijoittuva kolmiodraama, jonka päähenkilöitä ovat paroni Stenhjelmin tytär Margit (Kaisa Leppänen), rautatehtaan työmies Juhani Rauta (Urho Somersalmi) ja rautatehtaan insinöörin poika Olli Järvelä (Einar Rinne). Margit käy rautatehtaalla tervehtimässä siellä harjoittelijana toimivaa Ollia, mutta pian Olli huomaa, että Margit onkin kiinnostunut samalla tehtaalla työskentelevästä Juhanista. Olli onnistuu isänsä kautta järjestämään Juhanille potkut ja tämä lähtee Lappiin. Olli saa Margitin ja hänen myötään pääsee käsiksi paroni Stenhjelmin omaisuuteen. Hän kuitenkin menettää omaisuuden ja joutuu itsekin lähtemään Lappiin uutta työtä etsimään. Lapissa Margit ja Olli tapaavat uudelleen Juhanin, ja kun Juhani pelastaa Margitin varmalta kuolemalta, tämä tunnustaa rakastavansa häntä. Mustasukkainen Olli työntää nyt Juhanin koskeen, mutta Margit saa hänet pelastettua. Olli lähtee aseen kanssa metsään harhailemaan ja joutuu tapaturman uhriksi. == Näyttelijät == * Einar Rinne - Olli Järvelä * Eero Leväluoma - Ollin isä * Urho Somersalmi - Juhani Rauta * Lauri Korpela - Juhanin isä * Ida Kallio - Juhanin äiti * Kalle Kaarna - Paroni von Stenhjelm * Kaisa Leppänen - Margit von Stenhjelm * Elma Peltonen - Stenhjelmin taloudenhoitajatar * Mauri Reinikainen == Muut tekijät == * Katri Viita - käsikirjoitus * Kalle Kaarna - leikkaus, lavastus, tuottaja * Gustaf Boge - kuvaus * August Puhakka - Lapin-opas == Lähteet == * North Finland Film Commission: elokuvan Työn sankarilaulu esittely == Viitteet == Luokka:Suomalaiset mustavalkoelokuvat Luokka:Vuoden 1929 suomalaiset elokuvat Luokka:Suomalaiset mykkäelokuvat Luokka:Kalle Kaarnan ohjaamat elokuvat Luokka:Suomalaiset kadonneet elokuvat
Herra Elanto

Herra Elanto on vuonna 1930 valmistunut suomalainen mykkä mainoselokuva, jonka ohjasi Erkki Karu.Mr. Elanto (1930)Viitattu 29.7.2024 Elokuva tehtiin Osuusliike Elannon tilauksesta ja sen ensi-ilta oli 15. lokakuuta 1930 Kaartin maneesissa Helsingissä. Elokuvassa esitellään Osuusliike Elannon toimintatapoja, ja sen pääosassa on Heikki Välisalmen esittämänä varakas amerikansuomalainen Jack Koski eli Jaakko Koski, joka palaa takaisin synnyinseuduilleen Helsingin Kallion kaupunginosaan.Herra Elanto Finna.fi- sivustollaViitattu 29.7.2024 == Näyttelijät == * Heikki Välisalmi - Mr. Jack Coski, ent. Jaakko Koski * Kaarlo Saarnio * Lennart Vaikonpää * Väinö Tanner - Osuusliike Elannon edustaja == Muut tekijät == * Heikki Välisalmi - käsikirjoitus * K. N. Rauhala - käsikirjoitus * Erkki Karu - käsikirjoitus, leikkaus, tuottaja * Eino Kari - kuvaus ==Lähteet== Luokka:Vuoden 1930 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset draamaelokuvat Luokka:Erkki Karun ohjaamat elokuvat Luokka:Elanto Luokka:Elokuvat liike-elämästä
Kahden tanssin välillä

Kahden tanssin välillä on vuonna 1930 valmistunut suomalainen mykkäelokuva, jonka on ohjannut Waldemar Wohlström. Elokuvan ensi-ilta oli 26. tammikuuta 1930 Kino-Palatsi-teatterissa Helsingissä. == Näyttelijät == * Helge Ranin – Metsänhoitaja Antti Kare * Emil Lindh – Yli-Iimin isäntä * Ellen Sylvin – Yli- Iimin Emmi * Ossi Korhonen – Keikari * Birgit Sergelius – Margit Freyberg * Heikki Välisalmi – Johtaja John Freyberg * Paavo Costiander – Freybergin työpäällikkö Eetvart Männistö * Kalle Grönfors – Tukkijätkä * Kaarlo Saarnio – Tukkijätkä * Onni Veijonen – Tukkijätkä * Jaakko Korhonen – Mies lautalla * Hellä Laiho * Eva Luttinen – Jätkäkahvilan emäntä * Gunnar Calenius – Seipin Matti * Jorma Nieminen – Tanssiva mies naamiaisissa * Pekka Lönngren – Tukkijätkä kahvilassa * herra Sedman == Muut tekijät == * Unto Seppänen – käsikirjoitus * Waldemar Wohlström – käsikirjoitus * Erkki Karu – tuottaja * Frans Ekebom – kuvaus * Carl Fager – lavastus * Armas Fredman – kuvausapulainen, studiopäällikkö * Hannes Kuokkanen – naamiointi * Olavi Suominen – naamiointiapulainen * Hellä Laiho – kampaaja * Eva Luttinen – studion emäntä * Kalle Havas – valokuvat * Kosti Lehtinen – valokuvat == Aiheesta muualla == * Kahden tanssin välillä, Suomen Kuvalehti, 04.01.1930, nro 1, s. 38, Kansalliskirjaston digitaaliset aineistot Luokka:Suomalaiset mustavalkoelokuvat Luokka:Vuoden 1930 suomalaiset elokuvat Luokka:Suomalaiset mykkäelokuvat Luokka:Suomalaiset draamaelokuvat
Kajastus

Kajastus on vuonna 1930 valmistunut suomalainen mykkäelokuva, jonka on ohjannut Carl von Haartman. Elokuvan ensi-ilta oli 13. huhtikuuta 1930 Kino- Palatsi-teatterissa Helsingissä. Kajastus on viimeinen Suomessa valmistunut mykkäelokuva. Yhtä pääosaa esittänyt Elsa Segerberg kuoli vuonna 1934 tuberkuloosiin ja ehti tehdä vain kaksi elokuvaaJyrki Laelma, Aatamin puvussa ja vähän Eevankin, Iltalehti.fi, joista toinen on Suomen ensimmäinen äänielokuva, Jaakko Korhosen ohjaama Aatamin puvussa... ja vähän Eevankin (1931). ==Näyttelijät== == Muut tekijät == * Gerda Hintze - käsikirjoitus * Carl von Haartman - käsikirjoitus * Erkki Karu - tuottaja, leikkaus * Eino Kari - kuvaus * Frans Ekebom - kuvaus * Carl Fager - lavastus, ohjaajan apulainen * Armas Fredman - kuvausapulainen, lavastusapulainen, studiopäällikkö * Hannes Kuokkanen - naamiointi * Kullervo Kari - kuvausapulainen * Kalle Havas - valokuvat * Kosti Lehtinen - valokuvat * Paul Boman - huonekalut ==Lähteet== ==Aiheesta muualla== * Kajastus Mykkäelokuvat.com-sivustolla Luokka:Suomalaiset mustavalkoelokuvat Luokka:Vuoden 1930 suomalaiset elokuvat Luokka:Suomalaiset mykkäelokuvat Luokka:Carl von Haartmanin ohjaamat elokuvat
Tšetšeenien ja inguušien autonominen alue

Tšetšeenien ja inguušien autonominen alue oli autonominen alue Venäjän SFNT:ssa Neuvostoliitossa. Autonominen alue oli varsin lyhytikäinen. Se muodostettiin vuonna 1934 yhdistämällä Tšetšeenien autonominen alue ja Inguušien autonominen alue yhdeksi hallintoalueeksi. Vuonna 1936 tästä autonomisesta alueesta muodostettiin Tšetšeenien ja inguušien autonominen sosialistinen neuvostotasavalta. == Lähteet == Luokka:Ingušia Luokka:Neuvostoliiton autonomiset alueet Luokka:Tšetšenia
Tšetšeenien autonominen alue

Tšetšeenien autonominen alue () oli autonominen alue Venäjän SFNT:ssa Neuvostoliitossa. Se sijaitsi Kaukasusvuoriston ja Terekjoen välisellä alueella nykyisen Tšetšenia alueella. Autonomisen alueen pääkaupunki oli Groznyi. Vuonna 1933 alueen asukasluku oli 639 400 ja pinta-ala 15 700 km². Samana vuonna väestöstä oli tšetšeenejä 58 prosenttia, inguušeja 12 prosenttia. Pääelinkeinoja olivat maanviljelys ja karjatalous. Autonominen alue muodostettiin vuonna 1922 Tšetšeenien kansallisen piirikunnan alueesta. Vuonna 1934 Tšetšeenien autonominen alue yhdistettiin Inguušien autonomisen alueen kanssa Tšetšeenien ja inguušien autonomiseksi alueeksi. == Lähteet == Luokka:Neuvostoliiton autonomiset alueet Luokka:Tšetšenia
Idän pikajunan arvoitus (vuoden 1974 elokuva)

Idän pikajunan arvoitus (Murder on the Orient Express) on brittiläinen vuonna 1974 ensi-iltansa saanut elokuva, joka perustuu Agatha Christien samannimiseen romaaniin. Elokuvan on ohjannut Sidney Lumet ja käsikirjoittanut Paul Dehn. Elokuva sai kuusi Oscar-ehdokkuutta: naissivuosasta, miespääosasta, kuvauksesta, puvustuksesta, musiikista ja käsikirjoituksesta. Ingrid Bergman voitti palkinnon parhaasta naissivuosasta. == Näyttelijät == == Arvioita == Video-oppaassa vuodelta 1994 Bello Romano sanoi tyylikkään elokuvan ”puksuttavan eteenpäin” kiinnostavammin kuin myöhemmät Christie- filmatisoinnit. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * Luokka:Brittiläiset rikoselokuvat Luokka:Vuoden 1974 brittiläiset elokuvat Luokka:Agatha Christien teoksiin perustuvat elokuvat Luokka:Sidney Lumetin ohjaamat elokuvat Luokka:Brittiläiset romaaneihin perustuvat elokuvat Luokka:Parhaan naissivuosan Oscar-palkinnon saaneet elokuvat
Onnen oikkuja

Onnen oikkuja () on vuonna 2001 ensi-iltansa Palm Springsin kansainvälisessä elokuvajuhlissa saanut yhdysvaltalainen romanttinen komedia. Elokuvan ohjasi John Putch ja käsikirjoitti John Robert Zaring, joka myös tuotti elokuvan. Pääosassa esiintyivät Frank Whaley, Annabeth Gish ja Amy Jo Johnson. ==Rooleissa== ==Lähteet== Luokka:Vuoden 2001 yhdysvaltalaiset elokuvat Luokka:Yhdysvaltalaiset romanttiset komediat Luokka:John Putchin ohjaamat elokuvat
Tohtori Živago (elokuva)

Tohtori Živago (Doctor Zhivago) on David Leanin ohjaama romanttinen sotadraamaelokuva vuodelta 1965. Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Se perustuu Boris Pasternakin romaaniin Tohtori Živago. Elokuvan Siperian-osuudet filmattiin Suomessa ja Joensuussa Pyhäselän jäällä keväällä 1965.Tohtori Zivago. Yle TV2 (Web Archive 2011). Viitattu 27.1.2022. Jaakko Tervasmäki haastattelee David Leania Joensuussa. Tohtori Živago tuotti viisi Oscar-palkintoa. Vuonna 1999 British Film Instituten kyselyssä se äänestettiin kaikkien aikojen 27. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016.The New York Timesin kriitikot valitsivat Tohtori Živagon vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Huomioita == == Aiheesta muualla == * * Tohtori Zivago -elokuva ensi-illassa. HS “50 vuotta sitten torstaina 1.12.1966” 1.12.2016. Luokka:Vuoden 1965 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset sotadraamat Luokka:Yhdysvaltalaiset romaaneihin perustuvat elokuvat Luokka:David Leanin ohjaamat elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Eeppiset elokuvat Luokka:Golden Globe -palkitut elokuvat Luokka:Suomessa kuvatut elokuvat Luokka:Elokuvat terveydenhoidosta
Kurt Jäger

Kurt Gustav Otto Jäger (sukunimi alun perin Jaeger; 14. lokakuuta 1898 Berliini, Saksa – 10. joulukuuta 1965 Helsinki) oli saksalaissyntyinen elokuvaaja, elokuvatuottaja ja elokuvatekniikan kehittäjä, joka asui Suomessa 1920-luvun alusta lähtien. Jäger saapui Suomeen vastaperustetun Suomi-Filmin elokuvalaboratorion johtajaksi ja pääkuvaajaksi. Hän kuvasi 1920-luvulla useita suomalaisia kokoillan elokuvia. Äänielokuvaan siirryttäessä Jäger kehitti elokuvateattereita varten Jägerphon-äänentoistomenetelmän 1929 ja äänielokuvausta varten Jägerton-äänimenetelmän 1931. Jäger toimi 1930- ja 1940-luvuilla elokuvatuottajana ja tuotti yhteensä kuusi pitkää elokuvaa yhtiönsä Jäger-Filmi nimissä. Monet Jägerin tuottamista elokuvista tuhoutuivat Adams Filmin varaston tulipalossa Helsingin Kaisaniemenkadulla vuonna 1959. Osasta niistä on kuitenkin löytynyt esityskopioita myöhemmin: Isoviha-elokuvan kopio löytyi Ruotsista, ja Michiganista Yhdysvalloista löytyi kopiot Tukkijoella, Elinan surma, Ulkosaarelaiset ja Simo Hurtta-elokuvista. Kadonneiden joukossa on Rakkautensa uhri, joka jäi suunnitelmista huolimatta Jägerin yhtiön viimeiseksi elokuvaksi Taustaa, viitattu 11.7.2014. Jatkosodan päätyttyä Saksan kansalainen Jäger joutui joksikin aikaa internointileirille. Hän sai Suomen kansalaisuuden 1948. Maija-Liisa Wassmund teki 1994 Kurt Jägerin elämästä lyhyen dokumenttielokuvan Kurt Jäger – erään vierasmaalaisen tarina, jota esimerkiksi Yleisradio on esittänyt muutaman kerran. viitattu 10.7.2014 Jäger on haudattu Kulosaaren hautausmaalle Helsinkiin. == Lähteet == * * Tampereen elokuvajuhlat 5. - 10.3.2003: Sakari Pälsi ja Kurt Jäger ===Viitteet=== ==Aiheesta muualla== * Luokka:Suomalaiset elokuvaajat Luokka:Suomalaiset elokuvatuottajat Luokka:Vuonna 1898 syntyneet Luokka:Vuonna 1965 kuolleet
Footsteps

Footsteps on vuonna 2003 ensi-iltansa saanut yhdysvaltalainen jännityselokuva, jonka ohjasi John Badham ja käsikirjoitti Shelley Evans. Pääosassa esiintyivät Candice Bergen, Michael Murphy ja Bryan Brown. Suomessa elokuva esitettiin MTV3:lla 22. tammikuuta 2009. ==Rooleissa== ==Lähteet== Luokka:Yhdysvaltalaiset psykologiset jännityselokuvat Luokka:Vuoden 2003 yhdysvaltalaiset elokuvat Luokka:John Badhamin ohjaamat elokuvat
Paatsivuono (vuono)

thumb|280px|right|Paatsivuono. Paatsivuono (, ) on vuono Tromssan läänissä Pohjois-Norjassa. Vuonon mukaan on saanut nimensä Paatsivuonon kunta, mutta lisäksi vuono yltää pohjoisessa myös Tromssan kunnan alueelle. Vuono on yhteydessä Atlantin valtamereen Straumsfjordenista Malankivuonon, Kvalsundetin ja Grøttsundetista Ullsfjordenin kautta. Luokka:Tromssan läänin vuonot Luokka:Paatsivuono Luokka:Tromssa
Oikeustapahtuma

Oikeustapahtuma () on oikeudellisia seurauksia aikaansaava ilmiö. Oikeustapahtuma voi olla ihmisen tahdosta riippumaton luonnontapahtuma, kuten syntymä, täysi-ikäiseksi tuleminen, kuolema, pyörremyrsky tai tulipalo kunhan sillä on oikeudellisia seurauksia, tai ihmisen tahdosta riippuva oikeusteko. Oikeusteko on oikeudellisia seuraamuksia aiheuttava teko tai laiminlyönti. Oikeustoimi on oikeustekojen alalaji.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Oikeustapahtuman rinnakkaiskäsite on tapahtuma, jolla ei ole oikeusvaikutuksia.Iso tietosanakirja, Otava 1931–1939 ==Lähteet== Luokka:Oikeustiede
Oikeudenhoito

Oikeudenhoito tarkoittaa toimintaa, jolla valtio järjestää ja hoitaa lakien soveltamisen käytäntöön.Facta 2001, WSOY 1981–1987 Siihen kuuluu tuomiovallan käyttö sekä oikeushallinnosta ja vapaaehtoisesta oikeudenhoidosta eli hakemuslainkäytöstä huolehtiminen. Tuomiovallan käyttö jaetaan yksityis-, rikos- ja julkisoikeudenhoitoon. Toinen jakotapa on jako riitaisaan () ja vapaaehtoiseen (jurisdictio voluntaria) oikeudenhoitoon.Otavan iso tietosanakirja, Otava 1963, osa 6, palsta 608, hakusana oikeudenhoito. Oikeudenhoitoon kuuluu kaikki oikeusasteet sekä sotaoikeuden ja erityistuomioistuimet käsittävän oikeuslaitoksen hallinto ja toiminta, syyttäjä-, ulosotto- ja oikeusapuviranomaisten toiminta, rikoksentorjuntaohjelmat, riita-asioiden sovittelu, Euroopan unionia koskeva oikeudellinen neuvonta, vaalien ja kansanäänestysten järjestäminen sekä vaaliluetteloiden ja puoluerekisterin pitäminen.Tilastokeskuksen toimialaluokitus ==Lähteet== Luokka:Oikeuslaitos
Oikeusteko

Oikeusteko on ihmisen teko tai laiminlyönti, joka aikaansaa tämän tahdosta riippumattomia oikeusseuraamuksia. Esimerkiksi rikos on oikeusteko, josta aiheutuu rangaistus. Oikeustoimi on oikeusteon alalaji.Uusi tietosanakirja, Tietosanakirja oy 1960–1966Suomalainen tietosanakirja, Weilin+Göös 1989–1993 Hylätyn esineen löytämistä ei pidetä oikeustoimena, mutta sillä voi olla sellainen oikeusseuraamus, että löytäjä saa omistusoikeuden esineeseen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 552 ==Lähteet== Luokka:Oikeustiede
Johnny Clegg

Jonathan ”Johnny” Clegg (7. kesäkuuta 1953 Rochdale, Yhdistynyt kuningaskunta – 16. heinäkuuta 2019 Johannesburg, Etelä-Afrikka) oli eteläafrikkalainen muusikko, joka esiintyi yhtyeissä Juluka ja Savuka. Cleggin musiikissa yhdistyvät länsimaiset ja afrikkalaiset, erityisesti zuluvaikutteet. Clegg muutti perheensä kanssa nuorena Englannista Zimbabween ja myöhemmin Sambiaan ja lopulta Etelä-Afrikkaan. Hän ryhtyi soittamaan kitaraa 14-vuotiaana ja opiskeli zulukulttuuria, muun muassa inhlangwini-tanssia ja -musiikkia Mntonganazo Mzila -nimisen katumuusikon johdolla. 1970-luvulla Clegg toimi maan apartheid-politiikkaa vastaan tekemällä musiikillista yhteistyötä Sipho Mchunun ja Juluka-yhtyeen kanssa. Cleggin Julukan kanssa tekemä musiikki yhdisti zulumusiikkia kelttiläiseen musiikkiperinteeseen. Kokoonpanon kappale ”Scatterlings of Africa” saavutti myös kansainvälistä huomiota. Juluka-yhtye toimi seitsemän vuotta ja saavutti kaksi platina- ja viisi kultalevyä. Etelä- Afrikan poliittinen ilmapiiri kuitenkin vaikutti siihen, että yhtyeen toiminta lakkasi 1980-luvun puolivalissä ja Mchunu palasi ”kotimaahansa” maanviljelijäksi."Johnny Clegg." Popular Artist Biographies. All Media Guide, 2009. Answers.com 25 Feb. 2009. http://www.answers.com/topic/johnny-clegg- musician Cleggin seuraava yhtye Savuka, jonka zulunkielinen nimi tarkoittaa ’olemme nousseet’ tai ’heränneet’, loi popvaikutteisempaa afrikkalaista musiikkia. Yhtyeen ensimmäinen albumi Third World Child myi yli kaksi miljoonaa kappaletta. Neljännellä levyllään Heat, Dust And Dreams yhtye voitti Grammy-palkinnon parhaasta maailmanmusiikkilevystä. Clegg kuoli haimasyöpään 66-vuotiaana kotonaan Johannesburgissa 16. heinäkuuta 2019. == Lähteet == Luokka:Eteläafrikkalaiset laulajat Luokka:Apartheidinvastaiset aktivistit Luokka:Eteläafrikkalaiset lauluntekijät Luokka:Brittiläiset lauluntekijät Luokka:Brittiläiset laulajat Luokka:Vuonna 1953 syntyneet Luokka:Vuonna 2019 kuolleet
Lacaille 9352

Lacaille 9352 (Gliese 887) on punainen kääpiötähti Etelän kalan tähdistössä 10,7 valovuoden päässä Maasta. Sen lähin naapuri on EZ Aquarii. Tähteä kiertää kaksi supermaapalloa elämänvyöhykkeellä. == Planeetat == Lacaille 9352:n planeetat Planeetta Kiertoaika päivää Etäisyys AU Massa (m sin i) maa=1 b 9.262 0.068 ≥ 4.2+0.6 −0.6 c 21.789 0.120 ≥ 7.6+1.2 −1.2 ==Katso myös== * Nicolas-Louis de Lacaille == Lähteet == == Aiheesta muualla == *SolStation.com: Lacaille 9352 Luokka:M-spektriluokan pääsarjan tähdet Luokka:Paikallinen kuuma kupla
An American Crime

An American Crime on yhdysvaltalainen, Tommy O'Haverin käsikirjoittama ja ohjaama elokuva. Pääosia näyttelevät Ellen Page (Sylvia Likens) ja Catherine Keener (Gertrude Baniszewski/Mrs. Wright). Elokuva esitettiin ensimmäisen kerran Sundancen elokuvajuhlilla 19. tammikuuta 2007. An American Crime perustuu Yhdysvaltoja 1960-luvulla kuohuttaneeseen rikokseen Indianan osavaltiossa, kun 16-vuotias Sylvia Likens kuoli kidutuksesta saamiinsa vammoihin tilapäisen huoltajansa Gertrude Baniszewskin kotona. ==Tarina== Elokuvan tapahtumat sijoittuvat Indianapolisin kaupunkiin Indianan osavaltiossa vuonna 1965. Se kertoo Sylvia ja Jennie Likensista, jotka heidän tivolin mukana kiertävät vanhempansa jättävät Indianapolisin huonompiosaisella alueella asuvan seitsemän lapsen yksinhuoltaja Gertrude Baniszewskin eli rouva Wrightin hoteisiin pariksi kuukaudeksi 20 dollarin viikkopalkalla. Sylviasta tulee Baniszewskin silmätikku ja sitä kautta myös sekä Baniszewskin omien lasten että naapuruston muiden nuorten inhon kohde. Kun Gertrude Baniszewskin fyysinen ja henkinen terveys alkaa horjua entistä enemmän, myös Sylviaan kohdistuvat teot muuttuvat entistä brutaalimmiksi. Tekojen taustalla on tuulesta temmattuja syytöksiä Sylvian käytöksestä kuten varastelu, valehtelu ja huoraaminen, joten Baniszewski perustelee tekonsa sillä, että Sylvian on opittava kuria ja saatava rangaistuksensa. Useat aikuiset kuulevat Sylvian fyysisistä rankaisuista omilta kidutukseen mahdollisesti osallistuneilta lapsiltaan tai näkevät itse Sylvian saaman väkivaltaisen kohtelun, mutta yksikään aikuinen ei siihen puutu. Vasta kun rangaistukset – kellariin lukitseminen, jokapäiväinen kidutus ja nälkiinnyttäminen – tappavat Sylvian, saa poliisi lopulta selville, mitä Baniszewskin talossa on tapahtunut usean kuukauden ajan. Elokuva alkaa Baniszewskin oikeudenkäynnistä ja hyppii oikeussalin ja varsinaisten tapahtumien välillä koko elokuvan ajan. ===Rooleissa=== ==Vastaanotto== ===Palkinnot=== * Emmy-ehdokkuus kategoriassa ”Paras naispääosa” (2008) * Golden Globe -ehdokkuus kategoriassa ”Paras naisnäyttelijä” (2009) * Writers Guild of America (WGA) -ehdokkuus kategoriassa ”Paras alkuperäiskäsikirjoitus” (2009) == Lähteet == * == Aiheesta muualla == * FilmiFINin elokuva-arvostelu (4,5/5) * MTV3.fin elokuva- arvostelu (2,5/5) * Viihdeimperiumin elokuva-arvostelu (5/5) * An American Crime Rotten Tomatoes -sivustolla Luokka:Oikeussalidraamat Luokka:Vuoden 2007 yhdysvaltalaiset elokuvat Luokka:Tommy O'Haverin ohjaamat elokuvat Luokka:Tositapahtumiin perustuvat elokuvat
Lloyd (laulaja)

Lloyd Polite, Jr. (s. 3. tammikuuta 1986 New Orleans, Louisiana) on yhdysvaltalainen R&B-laulaja.; == Yksityiselämä == Lloydin isä kuoli kun hän oli kaksivuotias. Hän muutti äitinsä ja vanhemman sisarensa Brandyn kanssa Atlantaan Georgiaan. Hän haaveili jo nuorena laulajanurasta. == Diskografia == ===Albumit=== * Southside (2004) * Street Love (2007) * Lessons in Love (2008) * King of Hearts (2012) ===Singlet=== * "Southside" (mukana Ashanti) (2004) * "Hey Young Girl" (2004) * "You" (mukana Lil Wayne) (2006) * "Get It Shawty" (2007) * "Player's Prayer" (2007) * "How We Do It (Around My Way)" (mukana Ludacris) (2008) * "Girls Around the World" (mukana Lil Wayne) (2008) * "Year of the Lover" (2008) * "Lay It Down" (2010) * "Cupid" (mukana Awesome Jones) (2011) * "Dedication to My Ex (Miss That)" (mukana André 3000 & Lil Wayne) (2011) * "All of Me" (2012) == Aiheesta muualla == * Lloyd Facebook -sivustolla Luokka:Yhdysvaltalaiset laulajat Luokka:Vuonna 1986 syntyneet Luokka:Elävät henkilöt
Terhi Markkanen

Terhi Suvi Hannele Häyrinen (o.s. Markkanen, s. 6. marraskuuta 1973 Konnevesi) on suomalainen ampumahiihtäjä. Terhi Markkanen edusti 18-vuotiaana Suomea Albertvillen 1992 olympialaisten ampumahiihtokilpailuissa sijoittuen viestissä viidenneksi, 7,5 kilometrillä 28:nneksi sekä 15 kilometrillä 37:nneksi. Nuorten MM-kilpailuissa hän voitti kultaa joukkuekilpailussa vuonna 1992, hopeaa 10 kilometrillä vuonna 1991 sekä pronssia viestissä vuonna 1993. Terhi Markkanen edusti seuratasolla Konneveden Urheilijoita. Hän saavutti SM- pronssia 15 kilometrillä vuonna 1994. Hän toimi myöhemmin seuransa johtokunnassa sekä valmennustehtävissä valmentaen muun muassa vuonna 1984 syntynyttä sisartaan Mervi Markkasta. == Lähteet == * Luokka:Suomalaiset ampumahiihtäjät Luokka:Vuonna 1973 syntyneet Luokka:Elävät henkilöt
Joe Kidd

Joe Kidd on lännenelokuva vuodelta 1972. Sen on ohjannut John Sturges ja käsikirjoittanut kirjailija Elmore Leonard. Elokuva oli Sturgesin viimeisiä lännenelokuvia. Elokuvan pääosaa näyttelee Clint Eastwoodin. == Juoni == Maanomistaja Frank Harlan (Robert Duvall) alistaa meksikolaisia viljelijöitä New Mexicon osavaltiossa. Maanviljelijöiden vastarinnan vuoksi hän palkkaa avuksi Joe Kidd -nimisen miehen (Eastwood). Pian Kidd kuitenkin tajuaa, että Harlan on tosiasiassa paha ja hän kääntyy viljelijöiden puolelle. == Näyttelijöitä == ==Arvioita== Video-oppaassa vuodelta 1994 Asko Alanen kuvasi elokuvaa rouheaksi ja näyttäväksi uuslänkkäriksi ja antoi sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Yhdysvaltalaiset lännenelokuvat Luokka:Vuoden 1972 yhdysvaltalaiset elokuvat Luokka:John Sturgesin ohjaamat elokuvat
Paistu

Paistu () oli kunta Viljandimaan maakunnassa, Virossa. Sen asukasluku oli 1 608 (2010), pinta-ala 128,59 neliökilometriä ja asukastiheys 12,5 asukasta neliökilometrillä. Kunnassa oli 16 kylää. Vuonna 2013 muodostettiin Viljandin kunta yhdistämällä Paistun, Pärstin, Saarepeedin ja Viiratsin kunnat. Vuoden 2017 syksyllä liittyivät Viljandin kuntaan lisäksi Kolga-Jaanin ja Tarvastun kunnat . == Kylät == Paistun kylät olivat: Aidu, Hendrikumõisa, Holstre, Intsu, Kassi, Lolu, Loodi, Luiga, Mustapali, Paistu, Pirmastu, Pulleritsu, Rebase, Sultsi, Tömbi ja Viisuküla. ==Väestö== Vuonna 2011 Paistun kunnassa oli 1 399 asukasta, joista 1 350 (96,5 %) oli virolaisia, 24 (1,7 %) venäläisiä ja 27 (1,9 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Viljandin kunta